b"\n_START_ARTICLE_\n\xc4\x8crmo\xc5\xa1njice, Semi\xc4\x8d\n_START_SECTION_\nZgodovina\n_START_PARAGRAPH_\nKraj se prvi\xc4\x8d omenja leta 1264, srednjeve\xc5\xa1ka kolonizacija pa se je odvijala med letoma 1348 in 1363, ko so grofje Ortenbur\xc5\xbeani med redko naseljene Slovence za\xc4\x8deli naseljevati koloniste iz Nem\xc4\x8dije, vse do druge svetovne vojne so tu prevladovali Ko\xc4\x8devarji, ki so se decembra 1941 in januarja 1942 preselili v Spodnje Posavje. V naselju je ostala le ena slovenska dru\xc5\xbeina in \xc5\xbeupnik, po kapitulaciji Italije leta 1943 pa so se spet naselile slovenske dru\xc5\xbeine.\n_START_SECTION_\nIzvor krajevnega imena\n_START_PARAGRAPH_\nKrajevno ime je izpeljano iz \xc4\x8dr\xc3\xa9mo\xc5\xa1, \xc4\x8dr\xc3\xa9ma\xc5\xbe (danes \xc4\x8dema\xc5\xbe) 'divji \xc4\x8desen'. Ime torej prvotno ozna\xc4\x8duje kraj, kjer raste ta rastlina."